یونانیستان اولوسلارآراسی و ایکیلی آنلاشمالاری یوخ سایاراق تۆرک آزلیغینین حاقلارینی گؤرمزلیک‌دن گلیر.
باتی تراکیادا اولان دوستلوق برابرلیک باریش پارتیسی، تۆرک آزلیغینین پروبلئملرینی مکتوبلا بیرلشمیش میللتلر تشکیلاتینا چاتدیردی.
مکتوب‌دا، تحصیل‌ده‌کی چتینلیکلره و آتنین اؤزارک تحصیل سیستمینه موداخیله‌سینه دقت چکیلدی.
آتن یؤنه‌تیمی طرفیندن، سون ۲۰ ایلده ۱۰۰دن چوخ آزینلیق ایلک اوخولونون باغلاندیغی بیلدیریله‌ن مکتوب‌دا، تۆرکجه و یونانجا اولماق اۆزره ایکی دیللی تحصیل وئره‌جک اوشاق باغچالارینین قورولماسینا ایجازه وئریلمه‌دیگی وورغولاندی.
باتی تراکیا تۆرک آزلیغینا، اولوسلارآراسی و اولوسال قایدالارلا اؤز دینی لیدئرلرینی سئچمه حاقی وئریلدیگی ده خاتیرلادیلان مکتوبدا،
"یونانیستان، اولوسلارآراسی و ایکیلی آنلاشمالارین حؤکوملرینه ضد اولاراق آزلیغین اؤز دینی لیدئرلرینی سئچمه حاقینی الیندن آلمیشدیر" ایفاده‌سی ایشله‌دیلدی.
دوستلوق برابرلیک باریش پارتیسینین مکتوبوندا، تۆرک آزلیغینین بؤیوک بیر آیریمچیلیغا معروض قالان هؤرگوتلنمه و توپلانما اؤزگورلوگو حاقیندان دا ایستیفاده ائده‌بیلمه‌دیگی وورغولاندی.
مکتوب‌دا آیریجا آتنین آدیندا تۆرک سؤزو اولان درنکلری باغلادیغی، آوروپا اینسان حاقلاری محکمه‌سینین قرارلارینی ایجرا ائتمه‌دیگی ده وورغولاندی.
